ઉમરાખ

ઉમરાખ ભારત દેશના પશ્ચિમ ભાગમાં આવેલા ગુજરાત રાજ્યના સુરત જિલ્લાના બારડોલી તાલુકામાં આવેલું ગામ છે. ઉમરાખ ગામમાં હળપતિ તેમ જ પાટીદારોની વસ્તી રહે છે. આ ગામના વ્યવસાયમાં મુખ્યત્વે ખેતી, ખેતમજૂરી અને પશુપાલન છે. આ ગામમાં ડાંગર, શેરડી, કેળાં, સૂરણ, પપૈયાં, કેરી તેમ જ શાકભાજી જેવાં ખેત-ઉત્પાદનોના પાક લેવામાં આવે છે. ગામમાં પ્રાથમિક શાળા, માધ્યમિક શાળા, પોલીટેકનિક કોલેજ, એન્જીન્યરીંગ કોલેજ, ફાર્મસી કોલેજ, પ્રાથમિક આરોગ્ય કેન્દ્ર, પંચાયતઘર, આંગણવાડી તેમ જ દૂધની ડેરીની સવલતો પ્રાપ્ય છે.
ઉમરાખ ગામ તાલુકા મથક બારડોલીથી કામરેજ જતા રાજ્ય ધોરી માર્ગ પર આવેલા બાબેનથી પશ્ચિમ દિશામાં આવેલું છે તેમ જ બારડોલી અને ઉમરાખ વચ્ચે માત્ર બે કિલોમીટર જેટલું અંતર છે.

શ્રેણી:સુરત જિલ્લો
શ્રેણી:બારડોલી તાલુકો